নারী শ্রমিক হালিমা বেগম (৫০)। হাটে এসেছেন কাজের সন্ধানে। জেলা শহরের কাছে রৌশনবাগ গ্রামে তার বাড়ি। ঘরে অসুস্থ স্বামীকে রেখে এসেছেন। অভাবের সংসার, ২০ বছর ধরে এই হাটে আসছেন তিনি। এখান থেকেই আয় করা টাকায় ২ মেয়েকে বিয়ে দিয়েছেন। ছোট মেয়েটির বিয়ে হয়েছে মাসখানেক আগে। যৌতুকের ৪০ হাজার টাকা এখানো শোধ করতে পারেননি। শরীর না মানলেও মেয়ের সুখের কথা ভেবে প্রতিদিন ভোরে আসেন কাজের খোঁজে। হালিমা বেগম বলেন, ‘গরিবের মেয়ে বিয়ে দিতে মোটা অংকের টাকা লাগে। টেকা ছাড়া তো ছেলের বাপ কিছু বোঝে না।’